|  |
| --- |
| **Vprašanja in odgovori** |
| **1. Vprašanje:**  Zveza xxx bo v tem razpisu prijavitelj. Ime in priimek sem direktorica NVO in izvajalka strokovnih vsebin za osebe z avtizmom, ki je članica te Zveze in bo izvajalka nekaterih delov programa, ki ga prijavljamo na ta razpis. Vprašanje se glasi: ali sem lahko vodja tega programa, ki je predmet prijave na ta razpis, in bom v skladu s tem zaposlena v deležu na Zvezi za avtizem, istočasno pa izvajalka nekaterih storitev za osebe z avtizmom, ki so opredeljeni v programu, pod okriljem NVO, v kateri delujem. Torej: ali sem lahko v isti osebi vodja programa in istočasno izvajalka storitev v NVO, ki bo za opravljene storitve prijavitelju, torej Zvezi izstavila račun? Zaposlitev pa bo seveda ločena: za vodenje projekta bom v deležu zaposlena pri prijavitelju (Zveza), za opravljanje strokovnih storitev pa bo naša NVO prijavitelju izstavila račun za opravljene storitve.  **Odgovor:**  Da, lahko ste istočasno vodja programa in zunanja izvajalka storitev, če so ti dve vlogi jasno ločeni. Pomembno je, da se vsi stroški, ki jih vlagatelj plačuje za storitve konzorcijskemu partnerju, v tem primeru NVO, evidentirajo in dokumentirajo v skladu z zahtevami razpisa. Sklepanje podjemnih in avtorskih pogodb s svojimi zaposlenimi je neupravičen strošek. |
| **2. Vprašanje:**  Kaj so delovne ure: ure izvedbe aktivnosti ali so to tudi ure priprave na aktivnost?  **Odgovor:**  Delovne ure so čas, ki ga posameznik ali ekipa porabi za delo na programu. Izvedba določene aktivnosti programa pomeni dejansko izvajanje nalog, ki vodijo k doseganju ciljev programa. Vanjo se štejejo vsa opravila, ki so del načrta programa, in ki jih izvajalci izvedejo. Ure priprave na izvedbo določene aktivnosti programa se upoštevajo. |
| **3. Vprašanje:**  V prijavnici na str. 10 v rubriki 8. REFERENCE VLAGATELJA IN PARTNERJEV piše "*Reference vlagatelja (vodja programa)*". Nadalje v prijavnici na str. 11 v rubriki 9. KADROVSKA ZASEDBA (zaposleni, partnerji/zunanji izvajalci, prostovoljci) piše*"Predstavite pomembnejše reference in delovne izkušnje vodje programa.".*  Vprašanje se glasi: ali prav razumemo, da  - v rubriki 8. REFERENCE VLAGATELJA (IN PARTNERJEV) opisujemo reference vlagatelja, torej organizacije  - v rubriki 9. KADROVSKA ZASEDBA opisujemo reference vodje programa, torej osebe?  **Odgovor:**  Ja, točka 8. REFERENCE VLAGATELJA (IN PARTNERJEV) je namenjena širši predstavitvi in točka 9. KADROVSKA ZASEDBA predstavitvi vodje programa. |
| **4. Vprašanje:**  Ali lahko v tabelo *"Zaposleni pri vlagatelju oziroma zaposleni pri partnerjih in drugi pogodbeni sodelavci"* (prijavnica str. 12) navedemo poimensko tudi izvajalce, ki ne bodo zaposleni pri prijavitelju ali partnerju oz. ne bodo pogodbeni sodelavci, temveč bodo izvajalci storitev, vsebin programa in bodo za svoje delo prijavitelju izstavili račun (strošek storitve)?  Ne vemo namreč, v katero tabelo vpisati vse izvajalce programa.  **Odgovor:**  Zunanji izvajalci ne spadajo v to tabelo, saj niso del organizacijske strukture vlagatelja ali konzorcijskega partnerja, niti niso neposredno pogodbene osebe za sodelovanje. Zunanjeizvajalce, ki niso zaposleni ali pogodbeni sodelavci, ampak izvajajo delo na podlagi računa za storitve, vpišite v ustrezno tabelo stroškov (PRILOGA 1 - Prijavnica na javni razpis, Finančni načrt izvajanja projekta 13. točka v prijavnici).  V kolikor bi izvajalce želeli tudi poimensko izpostaviti (npr. zaradi referenc ipd.), to lahko storite tudi v samem opisu programa. |
| **5. Vprašanje:**  Ali je možen dogovor za avansno poslovanje oz. vodenje programa?  **Odgovor:**  Skladno 33. členom Zakona o izvrševanju proračuna Republike Slovenije (Uradni list RS, št. 104/24, 17/25 – ZFO-1E in 32/25 – ZJU-1), to je trenutno veljavni zakon, so predplačila možna. Pred podpisom pogodbe z ministrstvom se s skrbnikom dogovorite, da bi želeli v pogodbi uporabiti predplačila. |
| **6. Vprašanje:**  Izvajalka (redno zaposlena pri projektnem partnerju) bi izvedla vsebinske projektne aktivnosti preko svojega popoldanskega s. p.-ja pri svojem delodajalcu. Ker ima v okviru redne zaposlitve (=pomočnica direktorice) čas le za opravljanje rednih delovnih nalog, možnosti dela preko nadur in povečanega obsega pa nima, bi torej delo pri svojem delodajalcu opravila preko svojega popoldanskega s. p.  **Odgovor:**  Redna zaposlitev mora biti jasno ločena od izvajanja storitev zunanjega izvajalca. Račun, ki ga izstavi zunanji izvajalec, mora biti v skladu z dogovorom o izvedbi storitev, specifičnimi nalogami programa in predpisanimi stroški, ki so lahko upravičeni za sofinanciranje. Pomembno je, da se stroški, povezani s tem jasno dokumentirajo in dokažejo, da so neposredno povezani z izvajanjem programa. Sklepanje podjemnih in avtorskih pogodb s svojimi zaposlenimi je neupravičen strošek. |
| **7. Vprašanje:**  Kot potencialni prijavitelji na razpis, imamo pred oddajo prijave še nekaj vprašanj:   * Če je naša vloga odobrena, vendar z nižjo oceno (na primer, če vloga prejme 76 točk in ima s tem le 80-odstotno financiranje ministrstva), ali to še vedno pomeni, da moramo izvesti 100 % ukrepov v vlogi? To pomeni, da moramo najti sofinanciranje za 20 %? * Ali je v tem primeru potrebno sofinanciranje 5 % prvotne zahteve po sofinanciranju + 20 % dodatnega sofinanciranja ali je to kombinirano? * Ali za dodatno sofinanciranje, ki je potrebno v tem primeru, veljajo enaka pravila kot na primer prostovoljno delo, ki se šteje kot sofinanciranje?   **Odgovor:**  Če se bo vlagatelju dodelilo manj od 100 % zaprošenih sredstev, lahko ministrstvo in vlagatelj dogovorita aktivnosti, ki bodo sofinancirane. |
| **8. Vprašanje:**  Med upravičene vlagatelje ne sodijo politične stranke, verske skupnosti in zbornice. Ali so te inštitucije lahko partnerji?  **Odgovor:**  Politične, verske skupnosti in zbornice ne sodijo med upravičence. Pogoji za kandidiranje so podrobneje opredeljeni v poglavju 4. javnega razpisa, podrobneje tudi zakonske podlage za ustanovitev konzorcijskih partnerjev, kot so Zakon o društvih, Zakon o ustanovah, Zakon o zavodih, Zakon o lokalni samoupravi, Zakon o humanitarnih organizacijah, Zakon o nevladnih organizacijah.  Hkrati pa opozarjamo na 5. točko pogojev iz javnega razpisa, ki pravi, da morajo biti vlagatelji neodvisni od političnih strank in drugih entitet. |
| **9. Vprašanje:**  Skladno s Statutom Univerzo v Ljubljani kot pravno osebo sestavljajo članice, ki so pravne osebe, katerih pravna sposobnost je omejena. Ali lahko Filozofska fakulteta Univerze v Ljubljani na vašem navedenem razpisu kandidira samostojno?  **Odgovor:**  Filozofska fakulteta je torej sestavni del Univerze v Ljubljani in kot taka nima popolne pravne samostojnosti oziroma statusa samostojne pravne osebe, ampak deluje kot notranja enota Univerze v Ljubljani, ki je pravna oseba. Filozofska fakulteta ne more kandidirati samostojno, temveč lahko kandidira Univerza v Ljubljani kot pravna oseba, katere del je fakulteta. |
| **10. Vprašanja:**  Pišem vam v zvezi z javnim razpisom za sofinanciranje programov krepitve duševnega zdravja do leta 2028, da bi pojasnili nekaj pomembnih točk, ki so pomembne za naše strokovno združenje.  1. Priznanje in podpora TCM v Sloveniji  TCM je v Sloveniji priznan sistem medicine, vendar je v zadnjih letih prejel premalo podpore. TCM ponuja celosten in individualiziran pristop k zdravju, pri čemer poudarja medsebojno povezanost uma, telesa in okolja. Svetovna zdravstvena organizacija (WHO) je nedavno poudarila vrednost tradicionalne, komplementarne in integrativne medicine (TCIM), vključno s TCM, za izboljšanje zdravstvenih rezultatov, zlasti pri boleznih, ki jih konvencionalna medicina sama ne more vedno uspešno zdraviti123. Zlasti številne duševne motnje, kot so anksioznost, depresija in motnje, povezane s stresom, so področja, na katerih konvencionalna zdravljenja morda niso zadostna ali imajo znatne stranske učinke. TCM, vključno z akupunkturo in zeliščnim zdravljenjem, je pokazala učinkovitost pri zdravljenju in preprečevanju duševnih bolezni, pogosto na bolj stroškovno učinkovit način3.  2. Članstvo v evropskih mrežah TCM  Naše združenje SZKMA si prizadeva za okrepitev sodelovanja z evropskimi in mednarodnimi mrežami. Zanima nas, ali bi nam članstvo v večjih, vseevropskih nevladnih organizacijah, kot sta Evropska zveza za tradicionalno kitajsko medicino (ETCMA) ali Evropska federacija za komplementarno in alternativno medicino (EUROCAM), omogočilo pridobitev določenih priznanj ali podpore, čeprav so naši letni prihodki nižji od 20 000 EUR. Delujemo učinkovito in za izpolnjevanje naše poslanstva, ki je spodbujanje varnih, učinkovitih in na dokazih temelječih praks TCM, ne potrebujemo velikih finančnih sredstev.  3. Upoštevanje nefarmakoloških oblik zdravljenja  Zanima nas tudi, ali bodo nefarmakološke oblike zdravljenja, kot sta TCM in akupunktura, upoštevane pri vključevanju v nacionalne zdravstvene strategije in politike. Na mednarodni ravni obstajajo primeri zdravstvenih sistemov, kot je britanski Nacionalni zdravstveni sistem (NHS), ki so na podlagi trdnih dokazov in stroškovne učinkovitosti vključili akupunkturo za določene bolezni, vključno s kronično bolečino in duševnim zdravjem3. Raziskave in podatki iz prakse še naprej potrjujejo vrednost teh posegov, njihova vključitev pa lahko pomaga zmanjšati breme konvencionalnih zdravstvenih sistemov.  Podporni dokazi in reference   * Globalna strategija WHO za tradicionalno medicino 2025–2034: Ta dokument poudarja pomen vključevanja varne in učinkovite tradicionalne in komplementarne medicine v zdravstvene sisteme ter izpostavlja potrebo po praksi, ki temelji na dokazih, in regulativnih okvirih. Prav tako opozarja na potencial TCIM na področju duševnega zdravja in obvladovanja kroničnih bolezni123. * NHS in akupunktura: Britanski nacionalni zdravstveni sistem (NHS) na podlagi kliničnih smernic in analiz stroškovne učinkovitosti zagotavlja akupunkturo za bolezni, kot so kronična bolečina, migrene in nekatere duševne motnje. To predstavlja precedens za vključitev metod TCM v javne zdravstvene sisteme. * Raziskave o TCM in duševnem zdravju: Številne študije so pokazale, da so akupunktura in zeliščna zdravila TCM lahko učinkoviti pri zmanjševanju simptomov anksioznosti, depresije in stresa, pogosto z manj stranskimi učinki kot konvencionalna zdravljenja. Ti izsledki se vse bolj odražajo v mednarodnih razpravah o zdravstveni politiki3.   V primeru, da SZKMA ne bo izpolnjevala pogojev za ta razpis, nas zanima, ali bo v prihodnosti na voljo podoben razpis, da bomo imeli več časa za pripravo na izpolnitev potrebnih meril.  Zahvaljujemo se vam za odgovor na ta vprašanja in za upoštevanje vloge TCM v slovenskem zdravstvenem sistemu. Pripravljeni smo zagotoviti dodatne informacije ali sodelovati v razpravah, da bi podprli varno in učinkovito vključitev TCM v naš nacionalni zdravstveni sistem.  Zahvaljujemo se vam za pozornost in podporo.  S spoštovanjem  ………………………. Predsednik SZKMA – Slovensko združenje za kitajsko medicino in akupunkturo  Sklici (za vašo uporabo in vključitev v uradno korespondenco):   1. WHO Draft Global Traditional Medicine Strategy 2025-2034 2. WHO Regional Consultation – Draft TM Strategy 2025-2034 3. WHO Global Report on Traditional and Complementary Medicine 2019 4. Acupuncture for Anxiety Fact Sheet 5. Ear Acupuncture for Anxiety within an NHS Setting A Successful Solution to the NHS Workforce Crisis 6. Guidelines on Integrated Approaches to Mental Health   **Odgovor:**  Namen je sofinanciranje programov krepitve duševnega zdravja, ki prispevajo k izvajanju Resolucije o nacionalnem planu zdravstvenega varstva 2015–2025, »Skupaj za družbo zdravja« (Uradni list RS, št. 25/16), predvsem na prednostnih področjih 6.1. Krepitev in varovanje zdravja ter preprečevanje bolezni – javno zdravje in 6.2. Optimizacija zdravstvene oskrbe – zdravstvena dejavnost, in Resolucije o nacionalnem programu duševnega zdravja 2018 - 2028 (Uradni list RS, št. 24/18), s pripadajočimi akcijskimi načrti ter mednarodnih strateških dokumentov na področju duševnega zdravja. Namen je vzpostavitev podpornih okolij za krepitev duševnega zdravja v družini, v vrtcih, šolah in programov, ki preprečujejo razvoj težav v duševnem zdravju in duševnih motenj. Sofinancirani programi bodo izboljšali prepoznavanje težav, dostopnost, razpoložljivost, celovitost, medsebojno povezanost in kakovost storitev za duševno zdravje ter prispevali k destigmatizaciji in krepitvi kompetenc. Izvedba programov in aktivnosti bo presegla zgolj področje zdravstva in bo prispevala k celovitejšemu medresornemu izvajanju ukrepov na področju duševnega zdravja.  Pogoji za kandidiranje na javnem razpisu so zapisani v 4. poglavju javnega razpisa. 13. točka navedenega poglavja določa tudi višino prihodkov v letu 2024 in sicer določa, da so prihodki vlagatelja najmanj 20.000,00 eurov.  Vsi razpisi, tudi s področja duševnega zdravja, so javno objavljeni najmanj v Uradnem listu in na spletni strani: <https://www.gov.si/drzavni-organi/ministrstva/ministrstvo-za-zdravje/javne-objave/>. |